“ทองคำ” เปิดเช้านี้ลดลง 100 บ. รูปพรรณขาย 30,400 บ.
ราคาทองคำในประเทศเช้าวันนี้ เปิดตลาดปรับลดลง 100 บาท หลังราคาทองคำในตลาดโลกยังถูกกดดันจากความกังวลในการปรับขึ้นอัตราดอกเบี้ย ทำให้ราคาทองรูปพรรณขายออก 30,400 บาท
ราคาทองคำในประเทศเช้าวันนี้ เปิดตลาดปรับลดลง 100 บาท หลังราคาทองคำในตลาดโลกยังถูกกดดันจากความกังวลในการปรับขึ้นอัตราดอกเบี้ย ทำให้ราคาทองรูปพรรณขายออก 30,400 บาท
1 มิ.ย. 2565

ผู้สื่อข่าวรายงานว่า ราคาทองคำในประเทศวันนี้ (1 มิ.ย. 2565) เปิดตลาดการซื้อขายเช้าวันนี้ปรับลดลง 100 บาท จากราคาปิดตลาดเมื่อวานนี้ (31 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:25 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 29,800 บาท ขายออกบาททองคำละ 29,900 บาท
โดยทองรูปพรรณ 96.5% รับซื้อเข้าบาททองคำละ 29,258.80 บาท ขายออกบาททองคำละ 30,400 บาท
ขณะที่ ราคาทองคำ Spot เช้านี้เคลื่อนไหวอยู่ที่บริเวณ 1,837 ดอลลาร์/ออนซ์ ในจนกว่าเงินเฟ้อจะชะลอตัวลง ในส่วนสัญญาทองคำตลาดโคเม็กซ์ ส่งมอบเดือนมิถุนายน ลดลง 8.90 ดอลลาร์ ปิดที่ 1,848.40 ดอลลาร์/ออนซ์
สำหรับประเด็นที่เป็นแรงกดดันนั้น คือ ความกังวลที่ธนาคารกลางสหรัฐ (เฟด) จะปรับขึ้นอัตราดอกเบี้ยในระดับที่รุนแรงขึ้นและรวดเร็วมากขึ้น ซึ่งนายคริสโตเฟอร์ วอลเลอร์ หนึ่งในคณะผู้ว่าการธนาคารกลางสหรัฐ (เฟด) กล่าวว่า เฟดจำเป็นต้องปรับขึ้นอัตราดอกเบี้ยในระดับที่รุนแรงขึ้นและรวดเร็วมากขึ้น หากอัตราเงินเฟ้อยังไม่มีแนวโน้มชะลอตัวลง พร้อมกับแนะนำให้เฟดเตรียมพร้อมที่จะปรับขึ้นอัตราดอกเบี้ย 0.50% ในการประชุมทุกๆ ครั้งนับตั้งแต่การประชุมเดือน มิถุนายน จนกว่าเงินเฟ้อจะอยู่ในระดับที่สามารถควบคุมได้